open-index/open-wikipedia-markdown huggingface dataset:
Erica Jong

**Erica Jong** (o.s. *Mann*, s. 26. maaliskuuta 1942 New York) on yhdysvaltalainen kirjailija.

Jong opiskeli englantia Barnard Collegessa ja 1700-luvun englanninkielistä kirjallisuutta Columbian yliopistoissa.

Jongin teos *Lennä, uneksi* (*Fear of Flying*, 1973) nosti hänet ilmestyttyään julkisuuteen niin kotimaassa kuin Euroopassakin. Minä-muodossa kirjoitettu teos muistuttaa huomattavasti Jongin kahta ensimmäistä avioliittoa. Jong kuvaa teoksessa avoimesti tunne- ja seksuaalielämää. Kirjaa myytiin yli 27 miljoonaa kappaletta ja se käännettiin 43 kielelle. Jong on julkaissut myös runokokoelmia.

Vuonna 2007 Jong luovutti kirjallisen arkistonsa Columbian yliopistolle.

## Suomennetut teokset
* 
* 
* 
* 
* 
* 
* 
* 
* 

## Lähteet

## Aiheesta muualla
* Erica Jongin kotisivut 
* Leena Peltonen: Serenissima. Aikakone 4/1990.
Henry Morgentaler

**Henry Morgentaler** C.M. (19. maaliskuuta 1923 Łódź, Puola – 29. toukokuuta 2013 Toronto, Kanada) oli kiistelty kanadalainen lääkäri. Hän tuli tunnetuksi aborteista, joita hän avoimesti puolsi ja toteutti 1960-luvulta lähtien. Hän oli Rationalist Internationalin kunniajäsen.

Morgentaler syntyi Puolassa, selvisi holokaustista ja lähti vasta sittemmin Euroopasta. Hän oli vuonna 1972 sitoutumattomana ehdokkaana Kanadan parlamentinvaaleissa. 

Morgentalerin toimet johtivat useisiin oikeusjuttuihin. Hän saavutti sekä tukijoita että kiivaita vastustajia, ja vuonna 1992 hänen yksityinen klinikkansa Torontossa joutui pommituksen kohteeksi. Hän toimi Humanist Association of Canadan ensimmäisenä puheenjohtajana vuodesta 1968 lähtien.

## Lähteet
When Johnny Comes Marching Home

**When Johnny Comes Marching Home** on tunnettu Yhdysvaltain sisällissodan aikainen marssilaulu. Sanat on kirjoittanut amerikanirlantilainen Patrick Gilmore salanimellä Louis Lambert. Laulua on esitetty myöhemmin useasti myös populaarikulttuurissa.

Olennaisessa osassa laulu on Dalton Trumbon ainoaksi ohjaukseksi jääneessä elokuvassa *[[Sotilaspoika (vuoden 1971 elokuva)|Sotilaspoika]]* (*Johnny Got His Gun*, 1971), joka perustui hänen kirjoittamaansa samannimiseen romaaniin. Siinä keskipisteenä ja juhlittuna sotasankarina on kaikki aistinsa paitsi tuntoaistin ensimmäisen maailmansodan viime hetkellä menettänyt amerikkalaispoika. Elokuvaa on sanottu vahvimmin sodanvastaiseksi koskaan tehdyksi.

Irlantilaisen kansanlaulun Johnny I Hardly Knew Ye on sanottu olevan pohjana kappaleelle.

Laulusta on tehty suomenkielinen uudelleensanoitus "Kapteeni Koukku".

## Sanat

When Johnny comes marching home again,
Hurrah! Hurrah! 
We'll give him a hearty welcome then
Hurrah! Hurrah!
The men will cheer and the boys will shout
The ladies they will all turn out
And we'll all feel gay  when Johnny comes marching home.

The old church bell will peal with joy
Hurrah! Hurrah!
To welcome home our darling boy, 
Hurrah! Hurrah!
The village lads and lassies say
With roses they will strew the way,
And we'll all feel gay when Johnny comes marching home.

Get ready for the Jubilee,
Hurrah! Hurrah!
We'll give the hero three times three,
Hurrah! Hurrah!
The laurel wreath is ready now
To place upon his loyal brow
And we'll all feel gay when Johnny comes marching home.

Let love and friendship on that day,
Hurrah, hurrah!
Their choicest pleasures then display,
Hurrah, hurrah!
And let each one perform some part,
To fill with joy the warrior's heart,
And we'll all feel gay when Johnny comes marching home

## Lähteet

## Aiheesta muualla
* When Johnny Comes Marching Home (Midi-versio)
Kea Bouman

**Cornelia "Kea" Bouman** (23. marraskuuta 1903 Almelo – 17. marraskuuta 1998 Delden) oli alankomaalainen tennispelaaja. Hän voitti Ranskan avointen mestaruuden (1927) lisäksi pronssimitalin Pariisin kesäolympialaisten sekanelinpelissä (1924).

Bouman osallistui myös muuhun urheiluun, kuten golfiin ja maahockeyhin. Hän kuoli juuri ennen kuin olisi täyttänyt 95 vuotta.

## Lähteet
Kristiina (majakka)

**Kristiina** on vuonna 1991 rakennettu pohjamajakka Pohjanlahdessa, Kristiinankaupungin alueella. Se sijaitsee Karhusaaren voimalaan johtavan väylän suulla. Majakka on 22,7 metriä korkea, ja se toimii tuuli- ja aurinkoenergialla. Valo kantaa 12,2 meripeninkulmaa. Kristiina on valettu kiinni merenpohjaan räjäytettyyn kuoppaan. Majakkatornissa on taso helikopteria varten. Rakennuksen yläosalla ja helikopteritasolla on painoa yhteensä 60 tonnia.

Merenpohjaan upotettu lieriönmuotoinen teräspilari hitsattiin kokoon Karhusaaren satamassa Kristiinankaupungissa. Kun pilari valmistui, alettiin sitä hinata ulos merelle. Pilari kuitenkin upposi sataman suulle. Lopulta se kuitenkin saatiin nostettua pintaan ja upotettua sitä varten räjäytettyyn kuoppaan.

Majakka on kehittyneempi versio Suomen leijonan majakasta sekä muodoiltaan että rakenteeltaan.

## Lähteet
Tata Motors

**Tata Motors Limited**, joka tunnetaan myös nimellä *TELCO* (*TATA Engineering and Locomotive Company*) on Intian suurin henkilöautojen valmistaja ja on osa Tata Groupia. Yhtiö oli vuonna 2013 maailman 19:nneksi suurin autovalmistaja 1,1 milj. autollaan.

Alkuvuonna 2008 Tata osti Ford Motor Companyltä Jaguarin ja Land Roverin  2,3 miljardilla dollarilla eli noin 1,5 miljardilla eurolla.
Kauppaan sisältyivät myös brittiläiset Rover-, Daimler- ja Lanchester-tuotemerkit.

## Tuotantomallit
### Henkilöautot
* Tata Sierra
* Tata Estate
* Tata Sumo/Spacio
* Tata Safari
* Tata Indica
* Tata Indigo
* Tata Indigo Marina
* Tata Nano (Syyskuu 2008)
* Tata Indica Vista
* Tata Manza
* Tata Aria
* Tata Zica

## Sähköauto
Tata on kehittänyt myös sähköauton yhdessä norjalaisen Miljøbil Grenland -yhtiön kanssa. Miljøbil Grenland kehittää erityisesti sähköautojen latausasemia. Tatan Indica sähköautossa on litium-akut ja toimintasäde 175-200 km. Autot on tarkoitus valmistaa Norjassa.

## Lähteet

## Aiheesta muualla

*Tata Motors
Juhani Riikonen

**Juhani Riikonen** (s. 1949) on suomalainen ekonomi, joka  toimi Säästöpankkien Keskus-Osake-Pankki SKOP:n varatoimitusjohtajana Suomen 1990-luvun alun lamaa edeltäneinä niin sanottuina kasinovuosina. 

Riikonen vastasi Skopin sijoitustoiminnasta vuoteen 1991, jolloin hänet erotettiin yhdessä pääjohtaja Christopher Wegeliuksen kanssa. Skop teki konkurssin, valtio haki Riikoselta oikeudessa korvauksia, mutta korkein oikeus hylkäsi valtion korvausvaatimukset.

Riikosta pidettiin suomalaisessa pankkimaailmassa hillitystä olemuksestaan huolimatta lahjakkaana ja uhmakkaan suorasukaisena juppisukupolven edustajana. Björn Wahlroos kuvasi häntä kirjassaan *Barrikadeilta pankkimaailmaan* (Otava, 2020) harmaaksi hahmoksi, joka käynnisti sijoituksillaan kahden suuren liikepankin välisen voimainmittelön ja vaikutti näin suuresti Suomen teollisuuden ja pankkimaailman rakenteisiin, vaikkei ehkä suunnittelemallaan tavalla.

Riikonen perusti Skop-uransa jälkeen sijoituskonsultointiyrityksen nimeltä Infincon Oy. Vuonna 2007 Riikonen alkoi laatia osakeanalyysejä porssivihjeet.fi-nimiselle verkkopalvelulle.

## Lähteet
Pete Newell

**Peter Francis ”Pete” Newell** (3. elokuuta 1915 Vancouver, Kanada – 17. marraskuuta 2008) oli yhdysvaltalainen koripallovalmentaja. Hän vaikutti pitkään yliopistoissa San Franciscossa, Michiganissa ja Kalifornian Berkeleyssä mutta valmensi myös Yhdysvaltain miesten koripallomaajoukkuetta, joka voitti kultaa Rooman kesäolympialaisissa 1960.

Newell syntyi Kanadan Vancouverissa mutta suoritti opintonsa Los Angelesissa ja oli Phil Woolpertin opiskelutoveri Loyola Marymount -yliopistossa. Hän palveli Yhdysvaltain laivastossa vuosina 1942–1946.

Vuonna 1979 Newell nimettiin Basketball Hall of Fameen Massachusettsin Springfieldissä. Hän kuoli 93-vuotiaana.

## Lähteet
Sterling Hayden

**Sterling Hayden** (26. maaliskuuta 1916 – 23. toukokuuta 1986) oli yhdysvaltalainen näyttelijä, joka esiintyi nuorena etenkin film noir- ja lännenelokuvissa. Vanhempana hänellä oli luonnerooleja suurissa elokuvissa kuten *[[Tohtori Outolempi eli: kuinka lakkasin olemasta huolissani ja opin rakastamaan pommia|Tohtori Outolemmessä]]* ja *[[Kummisetä (elokuva)|Kummisedässä]]*. Kaiken kaikkiaan hän esiintyi yli viidessäkymmenessä elokuvassa, vaikka hän varsinkin myöhemmässä elämässään väitti näyttelemistä vastenmieliseksi.

Hayden oli seikkailija ja toiminnan mies myös oikeassa elämässä. Hän karkasi merille seitsentoistavuotiaana, ja purjehti maailman ympäri useita kertoja. Hänet palkattiin Paramount Studiosille osittain komean ulkonäkönsä vuoksi. Hayden esiintyi ennen sotaa kahdessa elokuvassa. Sitten hän liittyi sotilastiedustelupalveluun ja osallistui toiseen maailmansotaan silloisen Jugoslavian alueella.

## Filmografia

## Lähteet

## Aiheesta muualla
* 
* Sterling Haydenin elämäkerta
Doyle Wolfgang von Frankenstein

**Doyle Wolfgang von Frankenstein** (oik. **Paul Caiafa**, s. 15. syyskuuta 1964 New Jersey, Yhdysvallat) on yhdysvaltalainen kitaristi. Hän on tunnettu basistiveljensä Jerry Onlyn perustaman horror punk bändin The Misfitsin kitaristina. Hän liittyi yhtyeen jäseneksi 16-vuotiaana vuoden 1980 lokakuussa. Doyle soitti kaikilla Misfitsin alkuperäiskokoonpanon albumeilla ennen Glenn Danzigin johtaman yhtyeen hajoamista vuonna 1983.

Vuonna 1995 Doyle kokosi Misfitsin uudelleen veljensä Jerry Only kanssa. Alkuperäinen laulaja sekä yhtyeen  toinen perustaja Glenn Danzig ei tosin vaikuttanut enää tässä kokoonpanossa. Viiden vuoden koossa olon jälkeen Doyle jätti yhtyeen vuonna 2000.  

Doyle on vieraillut useita kertoja Danzigin konserteissa 2000-luvun aikana sekä tehnyt laulajan kanssa vuonna 2012 Danzig & Doyle -yhteiskiertueen.  

Vuonna 2016 Doyle, Glenn Danzig ja Jerry Only kasasivat Misfitsin alkuperäiskokoonpanon uudestaan Slayer-rumpali Dave Lombardolla vahvistettuna.

## Sooloura
Vuonna 2005 Doyle sai ajatuksen oman yhtyeensä perustamisesta. Vuonna 2007 Doyle lähti ensimmäiselle kiertueelle Gorgeous Frankenstein -yhtyeensä kanssa. Yhtyeeseen kuuluu Doylen lisäksi myös Blitzkid-yhtyeessä vaikuttava Argyle Goolsby, joka soittaa sekä bassokitaraa että laulaa. Muita yhtyeen jäseniä ovat rumpali Jesco Devilanse sekä laulaja Landon.

Vuonna 2007 yhtye julkaisi ensimmäisen levynsä joka kantaa yhtyeen nimeä.

## Lähteet
Jalkapallon Afrikan-mestaruuskilpailut 2008

**26. [[jalkapallon Afrikan-mestaruuskilpailut]]** pelattiin Ghanassa 20. tammikuuta – 10. helmikuuta 2008. Turnauksen voitti Egypti.

## Pelipaikat

Turnauksen ottelut pelataan neljässä eri kaupungissa.

## Tilastoja
### Joukkuekohtaiset

 = pudotuspeleissä

## Alkulohkot
 
### Lohko A

### Lohko B

### Lohko C

### Lohko D

## Pudotuspelit

### Puolivälierät

### Välierät

### Pronssiottelu

### Loppuottelu

## Maalipörssi

**5 maalia**
*  Samuel Eto'o
**4 maalia**
*  Manucho
*  Hosni Abd Rabo
*  Amr Zaky
*  Mohamed Aboutreika
**3 maalia**
*  Sulley Muntari
*  Junior Agogo 
*  Soufiane Alloudi
*  Didier Drogba
*  Salomon Kalou
*  Christopher Katongo
*  Kader Keita
**2 maalia**
*  Mohamed Zidan
*  Elrio van Heerden
*  Michael Essien  
*  Pascal Feindouno
*  Joseph-Désiré Job
*  Geremi
*  Stéphane Mbia
*  Brian Brendell
*  Yakubu Aiyegbeni
*  Boubacar Sanogo
*  Santos
*  Chaouki Ben Saada

## Tähdistöjoukkue

## Aiheesta muualla

* CAF:n virallinen kisasivu
William Sleator

**William Sleator** (oik. **William Warner Sleator III**, 13. helmikuuta 1945 – 3. elokuuta 2011) oli yhdysvaltalainen kirjailija. Hän kirjoitti enimmäkseen nuorille suunnattua tieteiskirjallisuutta.

Yksi Sleatorin tunnetuimmista teoksista on vuonna 1974 ilmestynyt *Sokkeloportaikko*. Kirja on dystopia, jossa viisi orpokodissa asunutta nuorta viedään erikoiseen rakennukseen, jossa on kaikkialla vain loputtomia portaita. 

## Teokset

* *The angry moon* (1970)
* *Blackbriar* (1972)
* *Run* (1973)
* *House of stairs* (1974, suom. *Sokkeloportaikko*) 
* *Among the dolls* (1975)
* *Take charge: A personal guide to behavior modification* (1976, William H. Reddin kanssa)
* *Into the dream* (1979)
* *Once, said Darlene* (1979)
* *The green futures of Tycho* (1981, suom. *Aika-avain*)
* *That's silly* (1981)
* *Fingers* (1983)
* *Interstellar pig* (1984, suom. *Avaruuspeli*)
* *Singularity* (1985)
* *The boy who reversed himself* (1986)
* *The duplicate* (1988)
* *Strange attractors* (1989)
* *The spirit house* (1991)
* *Others see us* (1993)
* *Oddballs* (1993)
* *Dangerous wishes* (1995)
* *The night the heads came* (1996)
* *The beasties* (1997)
* *The boxes* (1998)
* *Rewind* (1999)
* *Boltzmon!* (1999)
* *Marco's millions* (2001)
* *Parasite pig* (2002)
* *The boy who couldn't die* (2004)
* *The last universe* (2005)
* *Hell phone* (2006)

### Suomennetut teokset
* 
* 
* 

## Lähteet

## Aiheesta muualla
* William Sleator's Home Page.
Kristiina (täsmennyssivu)

**Kristiina**, **Kristina** tai **Christina** voi  tarkoittaa seuraavia:

## Henkilöt
*Kristiina, naisen etunimi
*Kristiina (1626–1689), Ruotsin kuningatar 1632–1654
*Christina (s. 1943), Ruotsin prinsessa, kuningas Kaarle XVI Kustaan sisar

## Muut
* Christina, suomalainen kristillinen aikakauslehti
* Kristiina, majakka Kristiinankaupungissa
* Kristiinankaupungista käytetty nimitys
* Kristiinan voimalaitokseen kuuluvat yksiköt Kristiina 1 ja Kristiina 2, Kristiinankaupungissa
* Kristiina, suomalainen popyhtye
* *[[Kuningatar Kristiina (vuoden 1933 elokuva)|Kuningatar Kristiina]]* Rouben Mamoulianin elokuva vuodelta 1933
* Kristiina-instituutti, Helsingin yliopiston naistutkimuksen yksikkö
* Vuoden Kristiina -palkinto, jonka myöntää Helsingin yliopiston sukupuolentutkimuksen oppiaine
* 4038 Kristina, päävyöhykkeen asteroidi.
Nathaniel Hawthorne

**Nathaniel Hawthorne** (4. heinäkuuta 1804 – 19. toukokuuta 1864) oli yhdysvaltalainen kirjailija. Hänellä oli merkittävä rooli amerikkalaisen kirjallisuuden kehittämisessä, kun hän kirjoitti tarinoita Pohjois-Amerikan siirtomaa-ajalta. Useimmat Hawthornen teokset sijoittuvat Uuteen-Englantiin ja niihin sisältyy moraalisia vertauskuvia. Tyyliltään hänen työnsä ovat lähinnä romantiikkaa.

Klassikkoteos *[[Tulipunainen kirjain (romaani)|Tulipunainen kirjain]]* on tuotettu myös elokuvaksi useita kertoja. Tunnetuimman mykkäversion taustahahmona ja päähenkilönä oli Lillian Gish. Vuoden 1995 versiossa esiintyivät Demi Moore ja Gary Oldman.

Hawthorne eli vuonna 1841 Brook Farm -nimisessä transsendentalististen ajattelijoiden perustamassa yhteisössä, joka pohjautui muun muassa Charles Fourierin perhettä ja avioliittoa vastustaviin yhteisötaloudellisiin oppeihin. Epäonnistunut ihanneyhteiskunnan kokeilu innoitti myöhemmin Hawthornea kirjoittamaan teoksen *Onnen laakso* (1852).

## Suomennettuja teoksia
* 
* 
* 
* *Onnen laakso*. (Alkuteos *The Blithedale Romance*)  Helsinki: Like, 1994. 
* Pakkala, Teuvo (toim.): *Ihmeitten maassa – Kreikkalaisia satuja N. Hawthornen mukaan*. Helsinki: Otava, 1910.

### Novelleja

* "Herra Higginbothamin onnettomuus" kokoelmassa Hiisivaara, Tapio (toim.): *Kauhutarinoiden parhaita*. Alavus: Valpas-mainos, 1966.
* "Harmaa puolustaja" kokoelmassa Apel, Johann August, et al: *Klassikkokirjailijoiden parhaat kummitustarinat*. [Helsinki]: Minerva, 2019.
* "Nuori perheenpää Brown" kokoelmassa Hellemann, Jarl, et al: *Amerikkalaisia kertojia: Valikoima Yhdysvaltain kirjallisuutta*. Helsinki: Tammi, 1959.

## Lähteet

## Kirjallisuutta
* 

## Aiheesta muualla

* P. A. Manninen: Paholainen käsikirjoituksessa. Aikakone 3/1990.
* *[https://www.doria.fi/handle/10024/145034 Ihmeitten maassa – Kreikkalaisia satuja N. Hawthornen mukaan]* Kirja vapaasti ladattavana verkosta
WAT

Wat voi tarkoittaa:

*WAT - Laibach-yhtyeen albumi
*Wat - Laosissa, Kambodžassa ja Thaimaassa yleinen luostari tai temppeli
Kukonkoivu

**Kukonkoivu** on kylä Hollolassa. Siellä sijaitsevat Kukonkoivun teollisuuspuisto valtatie 12:n varrella, entinen St1:n huoltoasema, jokamiehenluokan autojen kilpailualue, urheilukenttä, Hollolan nuorisoseuran talo sekä taide- ja käsiteollisuusoppilaitos. Kukonkoivusta Vesalaan erkanee yhdystie 2955, joka oli ennen valtatie 12:n linjaus.

## Hollolan nuorisoseurantalo Kukko

1901 perustetun Hollolan nuorisoseuran puinen talo on rakennettu 1905. Siellä järjestetään yksityistilaisuuksia, muun muassa häitä, mutta myös ystävyysvierailuihin liittyviä tanssi- ja musiikkitilaisuuksia. Hollolan nuorisoseura järjestää Hollo ja Martta -musiikkifestivaalin, jonka pienistä esityksistä osa järjestetään Kukossa. Tilaisuuden päätapahtuma järjestetään Sibeliustalossa. Nuorisoseurantalo sijaitsee valtatie 12:n vanhan linjauksen, yhdystie 2955:n varrella.

## Kukonkoivun yrityspuisto
Kukonkoivun yrityspuisto on Hollolan kunnan toinen teollisuusalue, joka perustettiin Salpakankaan teollisuusalueen tultua miltei täyteen rakennetuksi. Siellä on autokorjaamoja ja logistiikkaan liittyvää toimintaa. Uusin tulokas on suuri saksalainen puupelletöintiyritys German Pellets GmbH, jolla on 13 hehtaarin alue ja jonka tuotantolaitoksia rakennetaan. Hollolan kolmas pääasiassa logistiseen käyttöön tarkoitettu alue on Nostavan logistiikkakeskus, jonka rakentaminen ei ole vielä alkanut. Neljäs alue, jota suunnitellaan yrityskäyttöön, on kantatie 54:n ja valtatie 12:n risteyksen kaakkoispuolella.
Pintaliitäjä

**Pintaliitäjä** voi tarkoittaa seuraavia matalalla liitäviä vesikulkuneuvoja:

* Maaefektialus
* Ilmatyynyalus
Kaarnakuoriaiset

**Kaarnakuoriaiset** ovat kovakuoriaisia, jotka lasketaan joskus omaksi heimokseen (Scolytidae), joskus kärsäkkäiden (Curculionidae) alaheimoksi (Scolytinae). Maailmassa on noin neljätuhatta kaarnakuoriaislajia, jotka jaetaan lähes seitsemäänkymmeneen sukuun.  Suomessa tavataan noin 60 lajia. 

Suurin osa lajeista käyttää jonkun puulajin jälsikerrosta toukkavaiheena ravinnokseen. Kukin laji erikoistuu yleensä yhteen tai muutamaan puulajiin. Isomuurahaiskuoriainen (*Thanasimus formicarius*) ja *[[Rhizophagus depressus]]* ovat yleisiä kaarnakuoriaisten
saalistajia.

Kaarnakuoriaisten tekemiin käytäviin pesiytyy helposti homeita tai sienitauteja, joten ne aiheuttavat merkittäviä tappioita metsäteollisuudelle.

## Suvut

## Lähteet

## Aiheesta muualla
*Laji.fi: Kaarnakuoriaiset (''Scolytinae'')
*Iowa State University, Bug Guide: Subfamily Scolytinae - Bark and Ambrosia Beetles
Veronika päättää kuolla

**Veronika päättää kuolla** () on Paulo Coelhon romaani vuodelta 1998.
Kirjasta on tehty samanniminen elokuva ja siitä on myös tehty lukuisia teatterisovituksia. 

## Tarina

Veronika on kaunis nuori nainen Slovenian Ljubljanasta, jonka elämä vaikuttaa täydelliseltä. Veronika päättää kuitenkin tappaa itsensä, koska hän kokee saavuttaneensa elämänsä lakipisteen. Hän yrittää itsemurhaa ottamalla yliannoksen unilääkkeitä. Veronikan suunnitelma kuitenkin epäonnistuu ja hän päätyy Villetteen, mielisairaalaan. Mielisairaalassa hänelle kerrotaan, että hänen sydämensä on pahasti vaurioitunut ja että hänellä on vain viikko elinaikaa.

Mielisairaalassa Veronikan läsnäolo vaikuttaa muihin potilaisiin, etenkin masennuksesta kärsivään Zeljkaan ja skitsofreeniseen Edvardiin. Veronikan ollessa mielisairaalassa hän ymmärtää, ettei hänellä ole enää mitään hävittävää ja päättää karata mielisairaalasta. Matkallaan Veronika kuitenkin rakastuu.

Kirjan lopussa selviää, ettei Veronikalle ole oltu täysin rehellisiä.
Kuvitettuja klassikkoja

**Kuvitettuja klassikkoja** on sarjakuvalehtisarja, joka ilmestyi Suomessa vuodesta 1957 vuoteen 1966, kustantaja vuodesta 1958 Kuvajulkaisut Oy toimitusjohtajanaan Kai Brunila. Lehdessä julkaistiin värikuvina motolla "Kuuluisien kertojain parhaat kirjat" sekä vauhdikkaita seikkailukertomuksia että kuuluisia maailmankirjallisuuden klassikoita nuorille sovellettuna. 

## Historia
Sarjakuvat saivat alkunsa Yhdysvalloissa *Classics Illustrated* -julkaisuna jo vuonna 1941, mutta Suomessa ilmestyi tiettävästi ensimmäinen Kuvitettu klassikko syyskuussa 1956. Tarkkoja julkaisuajankohtia on vaikea tietää, sillä itse lehtiin on harvoin painettu vuosilukua. Ensin lehtiä painoi Tanskassa  Kööpenhaminassa Dyva & Jeppesens Boktrykkeri), sitten Ruotsissa ja vielä lopuksi myös Puolassa. Sarja ilmestyi kaiken kaikkiaan yhdellätoista kielellä.

Lehtiä ilmestyi eri muodoissa runsaasti yli sata numeroa. Perussarjan 137 numeron lisäksi ilmestyi erikoisnumeroita ja lopuksi albumimuotoisia *Tähtiklassikoita*.

Useita Kuvitettuja klassikkoja on esitelty Wikipediassa, esimerkiksi Emile Zolan kertomuksen "Taistelu myllyn luona" KK-version *[[Taistelu myllyllä]]* (Kuvitettuna klassikkona no 118), jonka alkuperäisteos on kokonaisuudessaan Wikiaineistossa (Taistelu myllyn luona). 

Lisäksi ilmestyi muutama erikoisnumero:
* Erikois-numero 1. Kuninkaallinen Kanadan ratsastava poliisi (1960)
* Erikois-numero 2. Villin lännen sankareita (1960)
* Erikois-numero 3. Atomiaika (1960)
* Erikois-numero 4. Raketit, suihkukoneet ja ohjukset (1961)
* Erikois-numero 5. Ensimmäinen maailmansota (1966)
* Erikois-numero 6. Toinen maailmansota (1966)

Lehtiä ilmestyi myös ruotsiksi:
* Alice i underlandet (Alice ihmemaassa) – Lewis Carroll
* Resan tili månen (Matka kuuhun) – Jules Verne
* Vilda västerns Kit Carson (Villin lännen Kit Carson)
* Hamlet – William Shakespeare
* Nybyggaren Daniel Boone (Uudisraivaaja Daniel Boone)– John Bakeless.
* Världarnas krig (Maailmojen sota) – H. G. Wells
* Fånga dem levande (Vangitkaa heidät elävinä) – Franck Buck
* Wilhelm Tell – Fr. Schiller
* Myteriet på Bounty (Bountyn kapina) – Nordhoff ja Hall
* Hur jag fann Livingstone (Miten löysin Livingstonen) – Henry M. Stanley
* Den heliga Johanna (Pyhä Johanna –Jeanne d'Arcin elämäntarina).
* Davy Crockett
* Illiaden (Ilias) – Homeros
* Den röda piraten (Punainen merirosvo) – James Fennimore Cooper.
* Buffalo Bill – Villin lännen klassikkoja
* Talismanen (Talismaani) – Walter Scott

## Aiheesta muualla

* Moogin sarjakuva-arkisto: Kuvitettuja klassikkoja  
* Englanninkielisiä Kuvitettuja klassikkoja  

### Viitteet
Kuusamon Erä-Veikot

**Kuusamon Erä-Veikot** (vuosina 1937–1947 *Kuusamon Urheilijat*) on 1930-luvulla perustettu kuusamolainen urheiluseura. Se on tunnettu erityisesti maastohiihtoseurana, mutta sen urheilijat ovat saavuttaneet Suomen mestaruuksia myös yhdistetyssä hiihdossa, alppihiihdossa, painonnostossa ja voimanostossa. Seura on järjestänyt 1960-luvulta alkaen Suomen merkittävimpiin vuosittaisiin hiihtotapahtumiin kuuluvat Rukan Talvikisat.

## Maastohiihto

Mahtavimmillaan Kuusamon Erä-Veikkojen maastohiihtäjät olivat 1960-luvun lopulla ja 1970-luvun alussa. Seuran hiihtäjistä Kalevi Oikarainen voitti 50 kilometrin maailmanmestaruuden Tatrassa 1970. Seuran viestijoukkue voitti vuonna 1967 ensimmäisen nelimiehisillä joukkueilla hiihdetyn viestin SM-kilpailun ja jäi seuraavien 12 vuoden aikana vain kahdesti ilman mestaruutta. Vuonna 1973 seura saavutti viestissä kaksoisvoiton. Seuran menestynein hiihtäjä 2000-luvulla on ollut Keijo Kurttila, joka on voittanut Suomen mestaruuden neljä kertaa henkilökohtaisessa sprintissä ja kerran sprinttiviestissä sekä edustanut Suomea arvokisoissa.

### Suomen mestaruudet miesten viestihiihdossa

### Suomen mestaruudet miesten sprinttiviestissä

### Muut SM-mitalit viestihiihdoissa

* Miesten viesti
** SM-hopeaa 1964, 1966, 1973 (II-joukkue), 1980, 1993
** SM-pronssia 1974, 2002, 2006, 2008, 2009
* Miesten sprinttiviesti
** SM-hopeaa 2003
** SM-pronssia 2021
* Naisten viesti
** SM-pronssia 1981, 1988, 1989

## Lähteet

## Aiheesta muualla
* Kuusamon Erä-Veikkojen www-sivut
Istuin Piedrajoen rannalla ja itkin

**Istuin Piedrajoen rannalla ja itkin** (alkuteos *Na margem do rio Piedra eu sentei e chorei* 1994) on Paulo Coelhon kirjoittama romaani. Kirjan on suomentanut Jarna Piippo, ja sen on julkaistu suomeksi ensimmäisen kerran vuonna 1997. Kirja on julkaistu Suomessa myös nimellä *Piedrajoen rannalla istuin ja itkin*.

Kirjan päähenkilönä on nuori nainen, Pilar, kirja kertoo siitä, kun hän kohtaa vanhan rakastettunsa. Pilar lähtee rakastettunsa kanssa matkalle Ranskaan. Ranskan Pyreneillä, pienessä kylässä he pohtivat elämän tarkoitusta ja miettivät omaa erikoista suhdettaan. Aluksi täynnä vaikeuksia, kun syytökset ja kauna nousevat vuosien jälkeen pintaan. Mutta Piedrajoen rannalla, Ranskan Pyreneiden pienessä kylässä, he pohtivat elämän suuria kysymyksiä ja tarkastelevat uudelleen omaa erikoista suhdettaan. 
## Lähteet
Menetetty maa

**Menetetty maa** () on vuonna 2007 ensi-iltansa saanut Joel ja Ethan Coenin ohjaama yhdysvaltalainen jännityselokuva, joka perustuu Cormac McCarthyn kirjoittamaan samannimiseen romaaniin. 

Elokuva voitti parhaan miessivuosan sekä parhaan käsikirjoituksen palkinnot Golden Globe 2008 -palkintogaalassa. Elokuva voitti myös neljä Oscar-palkintoa: paras elokuva, paras ohjaus, paras käsikirjoitus ja paras miessivuosa (Javier Bardem).

Vuonna 2016 *Menetetty maa* äänestettiin BBC:n kyselyssä tämän vuosisadan 10. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.

Belgialaisen psykiatrin Samuel Leistedtin tutkimusryhmä kartoitti elokuvia sen perusteella, missä on onnistunein psykopaattisen hahmon kuvaus. Kolme onnistuneinta olivat: Anton Chigurh elokuvassa *Menetetty maa*, Hans Beckert elokuvassa *[[M – kaupunki etsii murhaajaa]]* ja Henry elokuvassa *[[Henry Lee Lucas – sarjamurhaaja]]*.

## Juoni
Elokuva alkaa, kun Llewlyn Moss (Josh Brolin) löytää verisen rikospaikan, josta löytyy salkku, joka sisältää kaksi miljoona dollaria. Anton Chigurh -niminen tappaja (Javier Bardem) alkaa jahdata Mossia, jotta saisi palautettua rahat toimeksiantajilleen. Teksasilainen seriffi Ed Tom Bell (Tommy Lee Jones) saa kuulla asiasta ja ryhtyy etsimään Llewlyniä, jotta voisi suojella tätä.

## Näyttelijät

Llewelyn Mossin rooliin kaavailtiin alun perin Heath Ledgeriä, mutta Ledger kieltäytyi roolista viettääkseen aikaa vastasyntyneen tyttärensä kanssa.

## Palkinnot
### [[Oscar]]it
* Paras elokuva
* Paras miessivuosa: Javier Bardem
* Paras ohjaus: Joel ja Ethan Coen
* Paras sovitettu käsikirjoitus: Joel ja Ethan Coen 
Ehdokkaana:
* Paras leikkaus
* Paras kuvaus
* Parhaat äänitehosteet
* Paras äänitys

## Lähteet

## Aiheesta muualla
* Elokuvan viralliset kotisivut  
* 
* 
*FilmGoer:Menetetty maa (arvostelu)
Zahir

**Zahir** on brasilialaisen Paulo Coelhon romaani. Kirjassa kuuluisa kirjailija huomaa sotakirjeenvaihtajana toimivan vaimonsa kadonneen. Hän ei tiedä syytä siihen ja hänelle tulee pakkomielle totuuden selvittämisestä. Vaimon etsintä johtaa hänet pitkälle matkalle Pariisista Aasiaan, ja hän myös kasvaa sisäisesti.

Kirjan on suomentanut Sanna Pernu, ja sen on julkaissut suomeksi Bazar Kustannus.

## Aiheesta muualla
* Bazar Forlag: Zahir .
* Sant Jordi Asociados: The Zahir  .

## Lähteet
Iller

**Iller** on Baijerissa virtaava Tonavan sivujoki. Joki saa alkunsa Alpeilla Oberstdorfin lähellä Itävallan rajaa ja yhdistyy Tonavaan 147 kilometrin päässä Ulmissa. Noin 50 kilometrin matkalla Iller muodostaa Baijerin ja Baden-Württembergin rajan.
Kääpiövalas

**Kääpiövalas** (*Caperea marginata*) on eteläisellä pallonpuoliskolla elävä hetulavalaslaji. Se on niistä pienin ja sitä pidetään tavallisesti heimonsa ainoana lajina. 

## Koko ja ulkonäkö
Kääpiövalas on 5–6 metrin pituinen ja voi painaa 4,5 tonnia. Naaraat ovat koiraita suurempia. Selkä ja kyljet ovat tumman harmaita. Väritys tummenee valaan ikääntyessä. Vatsapuoli on valkoinen. Selkäevä kaartuu taaksepäin ja sijaitsee ruumiin takapuolella. Evät ovat pienet, kapeat ja pyöreähköt ja tummemmat kuin muu ruumis. Pyrstön keskellä on pieni lovi. Pää on pienehkö ja siinä on pieni sierainaukko. Yläleuka on silovalaiden tapaan kaareva. Kidassa on 210–230 hetulaa kummallakin puolella. Niiden pituus voi olla 69 senttiä ja ne ovat väritykseltään vaaleankeltaisia. Kääpiövalaan hetulat ovat vahvemmat ja taipuisammat kuin muilla hetulavalailla. Kurkussa on kaksi uurretta, jotka laajentavat sitä hieman ruokailun aikana. Kylkiluita on enemman kuin millään muulla hetulavalaalla.
Kääpiövalas luokiteltiin aiemmin silovalaisiin, mutta kuuluu nykyään omaan heimoonsa, vaikka sillä on silovalaiden kanssa monia yhteisiä piirteitä kuten yläleuan kaarevuus.

## Levinneisyys ja elinympäristö
Kääpiövalasta tavataan eteläisen pallonpuoliskon lauhkeilla merialueilla Antarktiksen ympäristössä Tyynessä valtameressä ja Atlantissa. Kääpiövalaasta on vain muutamia varmennettuja havaintoja avomereltä. Kääpiövalaita tiedetään kuitenkin rantautuneen Argentiinassa, Falklandinsaarilla, Chilessä, Namibiassa, Etelä-Afrikassa, Australiassa ja Uudessa-Seelannissa.

Niitä tavataan muun muassa Tasmanian, Etelä-Australian, Etelä-Afrikan ja Falklandinsaarten alueella. Kääpiövalaiden määrää ei tiedetä, ja niitä nähdään harvoin. Sen levinneisyysalue on kuitenkin laaja, eikä siihen kohdistu ihmisen aiheuttamia suuria uhkia ja toisaalta lajia tavataan satunnaisesti jopa 80 yksilön parvissa. Sitä pidetään siksi elinvoimaisena lajina. Lajin suurimpia uhkia lienevät ryöstökalastus ja elinympäristön muutokset..

## Elintavat
Kääpiövalaat liikkuvat yleensä yksin tai pareittain, mutta jopa 80 valaan ryhmiä on havaittu. Niiden elintavoista tiedetään kuitenkin hyvin vähän. Ei ole varmuutta elävätkö ne perheryhminä tai niiden muista sosiaalisista piirteistä. Kääpiövalaat ovat nopeita ja vahvoja uimareita.
Kääpiövalaat syövät lähinnä krillejä ja hankajalkaisia, joita ne siivilöivät vedestä muiden hetulavalaiden tapaan.
Kääpiövalasnaaraat synnyttävät yhden poikasen noin 11 kuukauden kantoajan jälkeen. Poikasen imetysajaksi on arvioitu 6–12 kuukautta. Synnytys tapahtuu luultavasti rantavesissä ja matalissa vesissä keväällä tai kesällä.

## Luokittelu
Michelangelo Bisconti kuvasi vuonna 2012 *[[Miocaperea pulchra]]n*,  uuden kääpiövalaslajin, jolloin kääpiövalas ei olisikaan heimonsa ainoa laji. Hän sijoitti tutkimuksessaan Neobalaenidae-heimon yhdessä silovalaiden kanssa yläheimoon Balaenoidea. Sen sijaan Fordycen ja Marxin (2013) kladististen tutkimusten mukaan nämä kaksi lajia kuuluvat aiemmin sukupuuttoon kuolleena pidettyyn heimoon Cetotheriidae.

## Lähteet
Mikkelin Hiihtäjät

**Mikkelin Hiihtäjät** on vuonna 1934 perustettu mikkeliläinen urheiluseura. Se on tunnettu erityisesti maastohiihtoseurana, mutta sen urheilijat ovat saavuttaneet Suomen mestaruuksia myös alppihiihdossa, ja kesälajeista suunnistus kuuluu sen lajivalikoimaan. Seura on järjestänyt 1930-luvulta alkaen vuosittaiset Porrassalmen Hiihdot.

## Maastohiihto

Mikkelin Hiihtäjien ensimmäinen maastohiihdon menestyskausi oli 1960-luvun alussa, jolloin seuran kirkkain tähti oli olympiamitalisti Arto Tiainen. Seuran kaikkien aikojen menestyksekkäin hiihtäjä on Harri Kirvesniemi, jonka johdolla seura voitti vuosina 1979–1986 ennätykselliset kahdeksan peräkkäistä Suomen mestaruutta miesten viestihiihdossa. Kahtena vuonna mestarimiehistöön kuului myös Arto Tiaisen poika Hannu Tiainen.

### Suomen mestaruudet miesten viestihiihdossa

### Muut SM-mitalit viestihiihdoissa

* Miesten viesti
** SM-hopeaa 1963, 1978
** SM-pronssia 1960, 1961, 1964, 1966, 1967
* Naisten viesti
** SM-hopeaa 1984, 1986

## Lähteet

## Aiheesta muualla

* Mikkelin Hiihtäjien www-sivut
Nigulisten kirkko

**Nigulisten** eli **Pyhän Nikolaoksen kirkko** () on keskiaikainen kirkkorakennus Tallinnassa. Se on pyhitetty Nikolaos Ihmeidentekijälle, kalastajien ja merimiesten suojeluspyhimykselle. Kirkko rakennettiin alun perin 1200-luvulla, mutta se tuhoutui osittain toisessa maailmansodassa Neuvostoliiton suorittamissa Tallinnan ilmapommituksissa. Kunnostustöiden jälkeen kirkko on toiminut taidemuseona ja konserttisalina. Se sijaitsee Toompeanmäen juurella.

## Historia

Tallinnan Pyhän Nikolaoksen kirkon perustivat ja rakennuttivat 1200-luvulla Gotlannista saapuneet saksalaiset kauppiaat vuosina 1230–1275. Kaupungin ollessa vielä linnoittamaton, kirkolla oli huomattavia puolustusrakennelmia. Tallinnan linnoituksen valmistuttua 1300-luvulla kirkko menetti puolustuksellisen tarkoituksensa ja siitä tuli tavallinen keskiaikainen seurakuntakirkko. Alkuperäisestä kirkkorakennuksesta on jäljellä vain muutamia säilyneitä osia.

Kirkko sai nykyisen ulkoasunsa vuosina 1405–1420, kun keskikäytävää korotettiin sivukäytäviä korkeammalle ja kirkko suunniteltiin uudelleen täysbasilikaksi. Kirkon tornia korotettiin vuonna 1515 ja siihen asennettiin myöhäisgoottilainen piikki. Myöhäisellä 1600-luvulla tornia vahvistettiin. Goottilainen piikki korvattiin barokin tyylisuuntaa edustavalla piikillä, jota myöhemmin korotettiin useita kertoja. Nykyisin tornilla on korkeutta 105 metriä.

Pyhän Nikolaoksen kirkko oli Tallinnan kirkkorakennuksista ainoa joka jäi täysin sivuun protestanttisen uskonpuhdistuksen mukana tulleesta pyhäinkuvien tuhoamisesta 1520-luvulla. 

Maaliskuun 9. päivänä vuonna 1944 kirkko kärsi merkittäviä vaurioita neuvostoliittolaispommituksissa toisessa maailmansodassa. Pommitusten aikaan saama tulipalo syöksi kirkon raunioihin ja tuhosi suurimman osan sen sisätiloista. Suurin osa taideaarteista kuitenkin säilyi, sillä ne ehdittiin evakuoida kirkosta pois ennen pommituksia. Kirkon jälleenrakennustyöt käynnistettiin vuonna 1953 ja lopullisesti kirkko valmistui vuonna 1981. Kirkon torni joutui jälleen tulipalon runtelemaksi lokakuun 12. päivänä vuonna 1982. Kunnostuksen jälkeen kirkko avattiin vuonna 1984 taidemuseona ja konserttisalina. Museoon on sijoitettu Viron taidemuseon keskiaikaisen taiteen kokoelma.

## Taideteokset

Tallinnan Pyhän Nikolaoksen kirkon huomattavin taideteos on lyypekkiläisen Bernt Notken 30-metrisen maalauksen *[[Kuolemantanssi]]* (Totentanz) alkuosa myöhäiseltä 1400-luvulta. Kirkon pääalttari on puolestaan rakennettu vuosina 1478–1481. Sen rakensi niin ikään lyypekkiläinen Herman Rode. 

## Lähteet

## Aiheesta muualla
Pyhän Nikolaoksen kirkko

**Pyhän Nikolaoksen kirkko** tai **Pyhän Nikolauksen kirkko** voi viitata seuraaviin kirkkoihin:

## Iso-Britannia

* Pyhän Nikolaoksen kirkko, Gloucester, Englanti
* Pyhän Nikolaoksen kirkko, West Itchenor

## Kreikka

* Pyhän Nikolaoksen kirkko (*Ágios Nikólaos*), Ágios Nikólaos, Kreeta
* Pyhän Nikolaoksen kirkko (*Ágios Nikólaos*), Pefkákia, Ateena
* Pyhän Nikolaoksen kirkko (*Ágios Nikólaos*), Pláka, Ateena
* Pyhän Nikolaoksen kirkko (*Ágios Nikólaos*), Ermoúpoli, Sýros
* Pyhän Nikolaoksen kirkko (*Ágios Nikólaos*), Mystras
* Pyhän Nikolaoksen kirkko (*Ágios Nikólaos*), Oía, Santoríni

## Kypros

* Pyhän Nikolaoksen kirkko (*Ágios Nikólaos*), Kakopetriá

## Serbia

* Pyhän Nikolaoksen kirkko, Kuršumlija

## Suomi

* Pyhän Nikolauksen kirkko, Helsinki, Hietaniemi
* Pyhän Nikolaoksen kirkko, Hoilola
* Pyhän Nikolaoksen kirkko, Imatra
* Pyhän Nikolaoksen kirkko, Inari
* Pyhän Nikolaoksen kirkko, Joensuu
* Pyhän Nikolaoksen kirkko, Kiuruvesi
* Pyhän Nikolaoksen kirkko, Kotka
* Pyhän Nikolaoksen kirkko, Rautalampi
* Pyhän Nikolaoksen kirkko, Vaasa

**Luovutettu Karjala**
* Pyhän Nikolaoksen kirkko, Korpiselkä
* Pyhän Nikolauksen kirkko, Salmi
* Pyhän Nikolaoksen kirkko, Sortavala
* Pyhän Nikolaoksen kirkko, Suistamo

## Ukraina

* Pyhän Nikolaoksen kirkko, Kiova

## Viro

* Pyhän Nikolaoksen kirkko, Tallinna

## Katso myös

* Helsingin tuomiokirkko, aik. Nikolainkirkko
* Pyhän Nikolaoksen katedraali
Sami Lindström

**Sami Lindström** (s. 31. tammikuuta 1978 Kankaanpää) on suomalainen entinen pesäpalloilija.

Sami Lindström on edusti Kankaanpään Mailaa suurimman osan uranstaan. Miesten edustusjoukkueeseen hän pääsi 1990-luvun puolivälissä. Kaudella 2007 hän voitti Ykköspesiksen lyöjätilaston kolmella kunnarilla ja 60 tavallisella juoksulla. Aiemmin hän pelasi ulkokentällä kopparin paikalla, mutta myöhemmin hän oli lähes poikkeuksetta lyöjäjokerin tehtävissä Pattijoen Urheilijoissa.

Lindströmistä käytetään lempinimeä "Linssi". Ammatiltaan hän on kaihdinmyyjä.

## Tilastoja menneiltä kausilta

## Saavutukset
### Pelaajana
* 1 SM-pronssi: 2011

## Lähteet
### Viitteet
Malmi Vilppula

**Malmi Kyllikki Vilppula** (vuodesta 1941 oik. **Järvenkylä**; 20. helmikuuta 1911 Räisälä – 7. kesäkuuta 2000 Helsinki) oli suomalainen oopperalaulaja, äänialaltaan sopraano. Hänet tunnettiin lempinimellä *Räisälän satakieli*.

Vilppula opiskeli Helsingin Konservatoriossa. Hänen opettajiaan olivat siellä Väinö Lehtinen ja Oiva Soini sekä yksityisesti myös Hanna Granfelt ja Paul Hansen. Ensikonserttinsa hän piti Helsingissä 13.3.1933.

Vilppula oli kiinnitettynä Helsingin Kansanteatteriin 1935–1944 ja sen jälkeen Suomen Kansallisoopperaan vuoteen 1963. Hän ohjasi oopperaluokkaa Sibelius-Akatemiassa vuosina 1964–1967 sekä Helsingin Konservatoriossa 1972–1976.

Malmi Vilppulan puoliso oli Teknos-Tehtaat Oy:n perustaja Yrjö Järvenkylä. Heille syntyi kolme lasta: dosentti Sirkka-Liisa Valle, professori Marjatta Rautio ja tutkimusjohtaja Jyri Järvenkylä.

## Lähteet
*Vilppulan sukuseuran sivusto.

### Viitteet
Delila

**Delila** (hepreaksi: דְּלִילָה) on heprealaisen Raamatun Tuomarien kirjan 16. luvussa esiintyvä naishenkilö, johon voimamies Simson rakastuu. Raamatun tarinassa filistealaiset lahjovat Delilan ottamaan selvää Simsonin voiman lähteestä. Kolmen epäonnistuneen yrityksen jälkeen Delila lopulta houkuttelee Simsonin kertomaan Delilalle, että hänen elinvoimansa on peräisin hänen hiuksistaan. Delila käskee palvelijaa leikkaamaan Simsonin hiukset tämän nukkuessa, minkä jälkeen Simson joutuu filistealaisten vangitsemaksi. 

## Katso myös
* Simson ja Delila
Kalevan kisat 1950

**[[Kalevan kisat]]** järjestettiin vuonna 1950 Jyväskylässä 12.–13. elokuuta. Kisapaikkana oli Harjun kenttä. Kalevan maljan voitti Tampereen Pyrintö. Maratonjuoksu kilpailtiin Miehikkälässä 23. heinäkuuta. Kymmenottelu järjestettiin Lappeenrannassa 2.–3. syyskuuta. Naiset kilpailivat omissa mestaruuskisoissaan Valkeakoskella 12.–13. elokuuta.

## Mitalistit

## Naisten yleisurheilun Suomen-mestaruuskilpailut 1950
Kilpailut järjestettiin Valkeakoskella 12.–13. elokuuta.

### Mitalistit

## Lähteet
*
Jorma Valtonen (pituushyppääjä)

**Jorma Olavi Valtonen** (29. maaliskuuta 1923 Sakkola – 31. toukokuuta 2001) oli suomalainen pituushyppääjä.

Yleisurheilussa Seinäjoen Urheilijoita ja Parikkalan Urheilijoita edustanut Valtonen voitti pituushypyn Suomen mestaruuden vuosina 1949 ja 1950. Kahdesti hän ylsi SM-hopealle (1951 ja 1953) ja kerran pronssille (1952). Kalevan kisoissa hän lisäksi sijoittui 110 metrin aitajuoksussa viidenneksi vuonna 1949.

Valtonen sijoittui Helsingin 1952 olympialaisten pituushypyssä parhaana suomalaisena viidenneksi tuloksella 716 cm. Seuraavana vuonna hän hyppäsi ennätyksekseen 736 cm. Hän osallistui urallaan 11 maaotteluun vuosina 1949–1953 ja voitti lajinsa kahdesti.

Valtonen myös pelasi pesäpallon SM-sarjassa yhden kauden edustaen Seinäjoen Maila-Jusseja. Hän oli SVUL:n Etelä-Karjalan piirin yleisurheiluvalmentajana vuosina 1952–1965 ja toimi aktiiviuransa jälkeen muun muassa Parikkalan Urheilijoiden puheenjohtajana 1960–1982 sekä Suomen Urheiluliiton liittovaltuuston jäsenenä 1959–1978 ja johtokunnan jäsenenä 1963–1964.

## Lähteet
Viattomat äänet

**Viattomat äänet** () on Luis Mandokin ohjaama elokuva vuodelta 2004. Elokuva kertoo El Salvadorin sisällissodasta lapsen kokemana, ja se perustuu toisen käsikirjoittajan Oscar Orlando Torresin lapsuuteen. Elokuvan pääosassa näyttelee Carlos Padilla.

## Näyttelijät
Kalevan kisat 1949

**[[Kalevan kisat]]** järjestettiin vuonna 1949 Kymissä 20.–21. elokuuta. Järjestävä paikkakunta oli ensimmäisen kerran maalaiskunta. Kilpailupaikkana oli vasta valmistunut Karhulan keskuskenttä. Kilpailupaikka sijaitsee nykyisin Kotkan kaupungissa ja sijaitsi vuosina 1951–1976 Karhulan kauppalassa. Kalevan maljan voitti Tampereen Pyrintö. Naiset kilpailivat omissa yleisurheilun mestaruuskisoissaan Varkaudessa 14. elokuuta.

## Mitalistit

## Naisten yleisurheilun Suomen-mestaruuskilpailut 1949
Kilpailut järjestettiin Varkaudessa 14. elokuuta.

### Mitalistit

## Lähteet
* 
### Viitteet
Kalevan kisat 1939

**[[Kalevan kisat]]** järjestettiin vuonna 1939 Helsingissä 26.–28. elokuuta. Kilpailut käytiin Olympiastadionilla. Kalevan maljan voitti Helsingin Kisa-Veikot. Kymmenottelu järjestettiin Joensuussa 2.–3. syyskuuta.

## Mitalistit

## Lähteet
* 

### Viitteet

## Aiheesta muualla
* Yle Elävä arkisto: Kalevan kisat 1939
Kalevan kisat 1938

**[[Kalevan kisat]]** järjestettiin vuonna 1938 Helsingissä 6.–8. elokuuta. Kilpailut käytiin samana kesänä valmistuneella Olympiastadionilla. 5&nbsp;000 metrin juoksussa kymmenen kilpailijaa alitti 15 minuutin rajan. Kalevan maljan voitti Helsingin Kisa-Veikot. Kymmenottelu järjestettiin Hangossa 17.–18. syyskuuta.

## Mitalistit

## Lähteet
*
Bill Brown (kriketinpelaaja)

**William Alfred "Bill" Brown** (31. heinäkuuta 1912 – 16. maaliskuuta 2008) oli australialainen maajoukkuetason kriketinpelaaja. Hän aloitti uransa 1930-luvulla ja palveli toisessa maailmansodassa, mutta jatkoi pelaamistaan ammattitasolla sen jälkeenkin.

Brown syntyi Queenslandin Toowoombassa, mutta muutti 3-vuotiaana perheineen Sydneyyn. Hän kuului The Invinciblesiksi nimettyyn aussijoukkueeseen, joka lajin ensimmäisenä teki vuonna 1948 kierroksen Englannissa häviämättä kertaakaan. Hän oli vuonna 1939 yksi "Wisden Cricketers of the Year" -pelaajista ja eteni joukkuekapteeniksikin.

Brown sai vuonna 2000 Australian ritarikunnan mitalin saavutuksistaan kriketin alalla. Hän eli 95-vuotiaaksi.
Frank Middlemass

**Francis George "Frank" Middlemass** (28. toukokuuta 1919 Eaglescliffe, County Durham, Britannia – 8. syyskuuta 2006 Northwood, Lontoo, Britannia) oli englantilainen näyttelijä. Hän näytteli muun muassa vuosina 1992–1993 Dr. Alex Ferrenbyn roolissa televisiosarjassa *[[Sydämen asialla]]* ja Rocky Hardcastlen roolissa sarjassa *[[Vanha suola janottaa]]*.

## Nuoruus ja ura
Middlemass syntyi Eaglescliffessä vuonna 1919. Hän oli rahtiyhtiön johtajana työskentelevän isänsä nuorin lapsi, ja hänellä oli kolme siskoa. Middlemass liittyi iarmeijaan 19-vuotiaana ja haavoittui Dunkerquessa vuonna 1940. Hän erosi armeijasta everstiluutnantin arvoisena 30-vuotiaana.

Erottuaan armeijasta Middlemass liittyi Penzancen teatterin näyttelijäkuntaan ja näytteli viikoittain repertuaareissa 1950-luvun aikana. Sen jälkeen hän näytteli Old Vic -teattereissa Lontoossa ja Bristolissa, kunnes hän vuonna 1984 liittyi Royal Shakespeare Companyn näyttelijäkuntaan. Middlemass näytteli muun muassa Holofernesiä näytelmässä *[[Turhaa lemmen touhua]]*, munkkia *[[Kesäyön unelma]]ssa*  sekä Poloniusta *[[Hamlet]]issa*.

Middlemass toimi Vuonna 1982 Dan Archerin äänenä radiokuunnelmassa *[[The Archers]]*. Hän vieraili myös useissa komedia- ja draamasarjoissa, kuten esimerkiksi sarjoissa *[[Kyllä, herra ministeri]]* ja *[[Neiti Marple (vuoden 1984 televisiosarja)|Neiti Marple]]*. 1990-luvun alussa hän näytteli tohtori Alex Ferrenbyä draamasarjassa *Sydämen asialla* sen ensimmäisen 21 jakson ajan.

Middlemass jätti *Sydämen asialla* -sarjan vuonna 1993, ja jo samana vuonna hän aloitti Rocky Hardcastlen roolissa komediasarjassa *Vanha suola janottaa*. Middlemassin roolihahmo oli Geoffrey Palmerin esittämän Lionelin arvaamaton isä. Sarjan ohella Middlemass esiintyi yhä teatterinäytelmissä. Middlemass jatkoi sarjassa sen päättymiseen vuonna 2005 asti.

## Yksityiselämä
Middlemass asui yhdessä näyttelijä Geoffrey Toonen kanssa yli 40 vuotta, ja heitä luultiin usein virheellisesti pariskunnaksi. Middlemass kuoli 87-vuotiaana näyttelijöiden lepokodissa Denville Hallissa Lontoossa 8. syyskuuta 2006.

## Lähteet

## Aiheesta muualla
*
Claude Cheysson

**Claude Cheysson** (13. huhtikuuta 1920 – 15. lokakuuta 2012) oli ranskalainen sosialistisen puolueen poliitikko. 

Cheysson syntyi Pariisissa ja aloitti työnsä ulkoministeriössä vuonna 1948. Hän toimi muun muassa suurlähettiläänä Indonesiaan (1966–1969), Euroopan komission jäsenenä (1973–1981, 1985–1988), maansa ulkoministerinä (1981–1984) ja europarlamentaarikkona (1989–1995).

Cheyssonille on myönnetty useita kunnianosoituksia, kuten Kunnialegioonan komentajan arvo.

## Lähteet
Kaakamon seisake

**Kaakamon seisake** () oli rautatieliikennepaikka Torniossa rataosalla . Liikennepaikka sijaitsi ratakilometrillä 870,3  Kaakamon kylässä, suunnilleen Kemin ja Tornion rautatieasemien välisen 26 kilometrin mittaisen rataosuuden puolessa välissä.

Liikennepaikka avattiin liikenteelle Oulun–Tornion rautatien rakennustöiden yhteydessä 1900, ja se lakkautettiin 3. kesäkuuta 1984.

Kaakamon pysäkkirakennuksen suunnitteli rautatiehallituksen arkkitehti Bruno Granholm, ja se rakennettiin samoilla piirustuksilla kuin Tuiran, Kellon ja Lautiosaaren vanhan pysäkin asemarakennukset. Rakennus on nykyisin yksityisomistuksessa.

## Lähteet
Mike Piazza

**Michael Joseph ”Mike” Piazza** (s. 4. syyskuuta 1968) on yhdysvaltalainen entinen baseballpelaaja. Hän teki Major League -debyyttinsä 1. syyskuuta 1992. Viimeisen pelinsä Piazza pelasi 30. syyskuuta 2007.

Piazza syntyi ja vietti lapsuutensa Pennsylvaniassa. Hänen veljensä kummisetä oli valmentajalegenda Tommy Lasorda, ja hän itse sai henkilökohtaista opetusta Ted Williamsilta. Hän on 12-kertainen All-Star-pelaaja.

## Joukkueet
Piazza pelasi uransa aikana seuraavissa ammattijoukkueissa:

* Los Angeles Dodgers (1992–1998)
* Florida Marlins (1998)
* New York Mets (1998–2005)
* San Diego Padres (2006)
* Oakland Athletics (2007)

## Avioliitto

Näyttelijä-malli Alicia Rickter ja Piazza menivät naimisiin 29. tammikuuta 2005. Parin ensimmäinen lapsi, tytär Nicoletta Veronica Piazza, syntyi New Yorkissa 3. helmikuuta 2007.

## Lähteet
Jack Kramer

**John Albert ”Jack” Kramer** (1. elokuuta 1921 – 12. syyskuuta 2009) oli yhdysvaltalainen tennispelaaja. Hän syntyi Las Vegasissa, Nevadassa, mutta muutti 13-vuotiaana perheineen Kalifornian San Bernadinoon. 

Kramer oli lajinsa suurimpia nimiä 1940-luvulla. Hän voitti yhden kaksinpelimestaruuden Wimbledonissa ja kaksi Yhdysvaltain avoimissa. Vuosina 1946 ja 1947 hän kuului Davis Cupin voittaneeseen joukkueeseen. Vuoden 1947 Wimbledon-finaalissa hän voitti maanmiehensä Tom Brownin ennätyksellisen lyhyessä ajassa, 47 minuutissa. Ottelussa pelattiin vain 24 peliä, mitä vähemmällä on miesten kaksinpelin Wimbledon-finaaleissa toisen maailmansodan jälkeen selvitty vain neljä kertaa.

Kramer opiskeli floridalaisessa Rollins Collegessa ja sai vuonna 1968 paikan International Tennis Hall of Famesta Rhode Islandissa.

## Kaksinpelivoitot Grand Slam -turnauksissa

## Aiheesta muualla
*Jack Kramer International Tennis Hall of Famen verkkosivuilla 
*
Seututie 303

**Seututie 303** on seututie Valkeakosken ja Akaan kaupunkien alueilla. Tie lähtee Akaan Viialasta, Seututie 190:ltä ja kulkee valtatien 9 poikki Toijalan taajamaan ja sieltä edelleen valtatien 3 poikki ja päättyy seututielle 130, eli vanhalle valtatie 3:lle.
Raja (täsmennyssivu)

**Raja** voi tarkoittaa seuraavia:

## Yleisnimi
* raja, erilaisia hallinnollisia tai omistusoikeuteen perustuvia maa- ja vesialueita erottava linja maastossa tai kartassa

## Yleisnimeen raja liittyvä erisnimi
* *[[Raja (albumi)|Raja]]*, Stam1na-yhtyeen albumi
* *[[Raja (romaani)|Raja]]*, Riikka Pulkkisen romaani
* ”Raja” (Donner–Sinervo), laulu Pepe & Paradisen esikoisalbumilla *[[Niin vähän on aikaa]]*
* *[[Raja (vuoden 1982 elokuva)|Raja]]* (*The Border*), Jack Nicholsonin ohjaama elokuva vuodelta 1982
* *[[Raja (vuoden 1995 elokuva)|Raja]]*, Indra Kumarin ohjaama elokuva vuodelta 1995
* *[[Raja (vuoden 1999 elokuva)|Raja]]*, Muppalaneni Shivan ohjaama elokuva vuodelta 1999
* *[[Raja (vuoden 2002 elokuva)|Raja]]*, Ezhilin ohjaama elokuva vuodelta 2002
* *[[Raja (vuoden 2003 elokuva)|Raja]]*, Jacques Doillonin ohjaama elokuva vuodelta 2003
* *[[Raja 1918]]*, Lauri Törhösen ohjaama elokuva vuodelta 2007
* *[[Raja (vuoden 2018 elokuva)|Raja]]* (*Gräns*), Ali Abbasin ohjaama ruotsalainen elokuva vuodelta 2018
* *[[Raja – the Border]]* (engl. *The Border*), kanadalainen televisiosarja

## Sukunimi
* Allar Raja (s. 1983), virolainen soutaja
* Doraisamy Raja (s. 1949), intialainen kommunistipoliitikko
* Tuomas Raja, suomalainen rehtori, yleisurheiluvalmentaja ja -kommentaattori
* Tuulikki Raja, oik. *Airi Veijalainen*, suomalainen kirjailija

## Etunimi
* Raja’ al-Sani’ (s. 1982), saudiarabialainen kirjailija
* Raja Gosnell (s. 1958), yhdysvaltalainen elokuvaohjaaja
* Raja Ram (oik. *Ronald Rothfield*, s. 1941), australialainen muusikko
* Raja Rao (1908–2006), intialainen kirjailija

## Muita
* *[[Raja (suku)|Raja]]*, rauskukalasuku
* Raja Casablanca, marokkolainen urheiluseura
* raja eli radža, intialainen hallitsijan arvonimi
* rajajooga, hindulaisen filosofian koulukunta